**Έντυπο Παροχής Υπηρεσιών προς τους Ωφελούμενους – Διακοπή παρεχόμενων υπηρεσιών**

Τα ΚΗΦΗ υποχρεούνται να διατηρούν έντυπο με την ονομασία «**Έντυπο Παροχής Υπηρεσιών προς τους Ωφελούμενους**» στο οποίο, κάθε μήνα, οι ωφελούμενοι/ες θα βεβαιώνουν τη συνέχιση της παροχής των υπηρεσιών από το Κέντρο, υπογράφοντας στο αντίστοιχο πεδίο του εντύπου. Το έντυπο αυτό θα αποτελεί απόδειξη για τις παρεχόμενες υπηρεσίες του Δικαιούχου για κάθε Κέντρο που αυτός λειτουργεί. Ο Δικαιούχος έχει την υποχρέωση να παρέχει το έντυπο στη Ειδική Υπηρεσία Διαχείρισης καθώς και σε άλλες αρμόδιες Ελληνικής και Κοινοτικές Αρχές, οποιαδήποτε στιγμή ζητηθεί.

Επίσης υποχρεούνται να διατηρούν **Ημερήσιο Παρουσιολόγιο**, στο οποίο οι ωφελούμενοι θα υπογράφουν καθημερινά.

Οι Δικαιούχοι υποχρεούνται να υποβάλουν το παρουσιολόγιο και οποιοδήποτε άλλο σχετικό έγγραφο τους ζητηθεί από την Ειδική Υπηρεσία Διαχείρισης καθώς και άλλες αρμόδιες Ελληνικής και Κοινοτικές Αρχές, στο πλαίσιο της υλοποίησης της δράσης.

Σε περιπτώσεις διακοπής των παρεχόμενων υπηρεσιών λόγω αποχωρήσεως ωφελούμενου, ο Δικαιούχος υποχρεούται να προβεί σε αντικατάστασή του το συντομότερο δυνατόν από τα λίστα επιλαχόντων (όταν υπάρχει) και να ενημερώσει εγγράφως την ΕΥΔ για την αντικατάσταση αυτή.